CELEX: 32011D0132
Language: lt
Date: 1298851200000
Title: 2011/132/ES: 2011 m. vasario 28 d. Komisijos sprendimas dėl Sąjungos 2011 m. finansinio įnašo į augalams ir augaliniams produktams kenksmingų organizmų kontrolės Prancūzijos užjūrio departamentuose programą (pranešta dokumentu Nr. C(2011) 1100)

1.3.2011   
            
            
               LT
            
            
               Europos Sąjungos oficialusis leidinys
            
            
               L 56/17
            
         KOMISIJOS SPRENDIMAS
   2011 m. vasario 28 d.
   dėl Sąjungos 2011 m. finansinio įnašo į augalams ir augaliniams produktams kenksmingų organizmų kontrolės Prancūzijos užjūrio departamentuose programą
   (pranešta dokumentu Nr. C(2011) 1100)
   (Tekstas autentiškas tik prancūzų kalba)
   (2011/132/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 17 straipsnio 3 dalies pirmos pastraipos pirmą sakinį,
   kadangi:
   
               (1)
            
            
               Prancūzijos valdžios institucijos Komisijai pateikė 2011 m. programą, kurioje numatytos augalų sveikatos priemonės Prancūzijos užjūrio departamentuose. Šioje programoje apibrėžiami siektini tikslai, tikėtini rezultatai, priemonės, kurių reikia imtis, jų trukmė ir sąnaudos atsižvelgiant į galimą Sąjungos finansinį įnašą. Minėtoje programoje nustatytos priemonės atitinka reikalavimus, išdėstytus 2007 m. rugsėjo 10 d. Komisijos sprendime 2007/609/EB dėl augalams ir augalų produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties (2).
            
         
               (2)
            
            
               Todėl Komisija mano, kad minėta programa atitinka Reglamento (EB) Nr. 247/2006 17 straipsnio 1 dalies reikalavimus.
            
         
               (3)
            
            
               Pagal Reglamento (EB) Nr. 247/2006 17 straipsnio 3 dalį turėtų būti nustatytas didžiausias Sąjungos finansinis įnašas; išmokos turėtų būti skiriamos pagal Prancūzijos pateiktus dokumentus.
            
         
               (4)
            
            
               Remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 3 straipsnio 2 dalies a punktu, Sąjungos finansiniai įnašai augalų sveikatos priemonėms turi būti mokami iš Europos žemės ūkio garantijų fondo. Vykdant šių priemonių finansinę kontrolę taikomi šio reglamento 9, 36 ir 37 straipsniai.
            
         
               (5)
            
            
               Remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 75 straipsniu ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (5), 90 straipsnio 1 dalimi, prieš išlaidų iš Sąjungos biudžeto įsipareigojimą įgaliotoji institucija arba valdžios įstaigos turi priimti finansavimo sprendimą, kuriame išdėstomi pagrindiniai su biudžeto išlaidomis susijusių veiksmų elementai.
            
         
               (6)
            
            
               Prancūzijos valdžios institucijų pateikta programa ir numatytos priemonės yra susiję su 2011 m. Todėl šis sprendimas turėtų būti taikomas nuo tų kalendorinių metų pradžios, sudarant sąlygas tinkamai finansuoti šias priemones ir jas įgyvendinti.
            
         
               (7)
            
            
               Šis sprendimas laikomas finansavimo sprendimu dėl bendro finansavimo paraiškoje nurodytų išlaidų, nustatytų Prancūzijos pateiktoje programoje.
            
         
               (8)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas Prancūzijai skiriamas Sąjungos finansinis įnašas augalams ir augaliniams produktams kenksmingų organizmų kontrolės Prancūzijos užjūrio departamentuose oficialiai 2011 m. programai, kaip nurodyta priedo A dalyje.
   Parama neturi viršyti 60 % visų reikalavimus atitinkančių išlaidų, kaip nurodyta priedo B dalyje, ji gali būti ne didesnė kaip 165 000 EUR (be PVM).
   2 straipsnis
   1.   Išankstinė 100 000 EUR išmoka išmokama per 60 dienų nuo Prancūzijos mokėjimo prašymo gavimo.
   2.   Sąjungos finansinio įnašo likutis išmokamas, jei ne vėliau kaip iki 2012 m. kovo 15 d. Komisijai elektroninėmis priemonėmis pateikiama programos galutinio įgyvendinimo ataskaita.
   Toje ataskaitoje nurodoma bent:
   
               a)
            
            
               glaustas techninis visos programos vertinimas, įskaitant fizinių ir kokybinių tikslų įgyvendinimo lygį bei padarytą pažangą, tiesioginio fitosanitarijos ir ekonominio poveikio vertinimas; ir
            
         
               b)
            
            
               finansinė išlaidų ataskaita, kurioje nurodytos faktinės išlaidos, suskirstytos pagal paprogrames ir priemones.
            
         3.   Dėl priedo B dalyje nurodyto preliminaraus biudžeto paskirstymo: Prancūzija gali pakoreguoti skirtingų tos pačios paprogramės priemonių finansavimą neviršydama 15 % Sąjungos finansinio įnašo šiai paprogramei, jei neviršijama visa programoje numatyta reikalavimus atitinkančių išlaidų suma ir jei dėl to nekyla pavojaus pagrindiniams programos tikslams.
   Apie visus atliktus koregavimus Prancūzija praneša Komisijai.
   3 straipsnis
   Šis sprendimas taikomas nuo 2011 m. sausio 1 d.
   4 straipsnis
   Šis sprendimas skirtas Prancūzijos Respublikai.
   
      Priimta Briuselyje 2011 m. vasario 28 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 42, 2006 2 14, p. 1.
   
      (2)  OL L 242, 2007 9 15, p. 20.
   
      (3)  OL L 209, 2005 8 11, p. 1.
   
      (4)  OL L 248, 2002 9 16, p. 1.
   
      (5)  OL L 357, 2002 12 31, p. 1.
   
      PRIEDAS
      
         PROGRAMA IR PRELIMINARUS BIUDŽETO PASKIRSTYMAS 2011 M.
      
      A   DALIS
      
         Programa
      
      Programą sudaro trys paprogramės:
      
                  (1)
               
               
                  paprogramė visiems užjūrio departamentams:
                  a)   1.1 priemonė: kiekybine polimerazės grandinine reakcija (PGR) pagrįstų metodų kenksmingiesiems organizmams aptikti kūrimas;
                  b)   1.2 priemonė: citrusinių vaisių auginimo fitosanitariniai moksliniai tyrimai ir stebėjimas.
               
            
                  (2)
               
               
                  paprogramė Martinikos departamentui:
                  2 priemonė: fitosanitarinis stebėjimas, medelynų ir daigynų augintojų mokymas (gėlių auginimas).
               
            
                  (3)
               
               
                  paprogramė Gvadelupos departamentui:
                  a)   3.1 priemonė: vaisinių muselių tyrimų tinklo valdymas;
                  b)   3.2 priemonė: kenksmingų organizmų patekimo per turizmo veiklą rizikos valdymas.
               
            B   DALIS
      
         Preliminarus biudžeto paskirstymas, nurodant įvairius tikėtinus rezultatus
      
      
                  (EUR)
               
            
                  Paprogramės
               
               
                  Rezultatai
                  (S: paslaugų teikimas, R: moksliniai tyrimai arba studija)
               
               
                  Tinkamos finansuoti išlaidos
               
               
                  Nacionalinis finansinis įnašas
               
               
                  Didžiausias Sąjungos finansinis įnašas
               
            
                  
                     Paprogramė visiems užjūrio departamentams
                  
               
            
                  1.1 priemonė
               
               
                  Kiekybinis metodas PGR (R)
               
               
                  120 000
               
               
                  48 000
               
               
                  72 000
               
            
                  1.2 priemonė
               
               
                  Citrusinių vaisių ligų moksliniai tyrimai (R) ir citrusinių vaisių auginimo fitosanitarinės padėties stebėjimas (S)
               
               
                  35 000
               
               
                  14 000
               
               
                  21 000
               
            
                  Tarpinė suma
               
               
                  155 000
               
               
                  62 000
               
               
                  93 000
               
            
                  
                     Martinikos
                  
               
            
                  2 priemonė
               
               
                  Fitosanitarinis stebėjimas, medelynų ir daigynų augintojų mokymas (S)
               
               
                  93 300
               
               
                  37 320
               
               
                  55 980
               
            
                  Tarpinė suma
               
               
                  93 300
               
               
                  37 320
               
               
                  55 980
               
            
                  
                     Gvadelupos
                  
               
            
                  3.1 priemonė
               
               
                  Vaisinių muselių tyrimų tinklo valdymas (S)
               
               
                  14 200
               
               
                  5 680
               
               
                  8 520
               
            
                  3.2 priemonė
               
               
                  Visuomenės informavimo apie kenksmingųjų organizmų patekimo riziką priemonės (S)
               
               
                  12 500
               
               
                  5 000
               
               
                  7 500
               
            
                  Tarpinė suma
               
               
                  26 700
               
               
                  10 680
               
               
                  16 020
               
            
                  Iš viso
               
               
                  275 000
               
               
                  110 000
               
               
                  165 000